Päivää, minä olen Derren Brown.
Aloitin TV- ja lavaurani Britanniassa,
esittäen psykologista taikuutta, mikä on saanut minut kiinnostumaan siitä,
mitä on olla ihminen.
Tämä ohjelma on sosiaalisen tottelevaisuuden koe.
Koehenkilömme ei tiedä olevansa osa TV-ohjelmaa.
Kysymyksemme on yksinkertainen.
Voiko meidät manipuloida,
tutun sosiaalisen painostamisen avulla tekemään murhan?
Tämä on "The Push".
Vastaa puhelimeen ja tee niin kuin harjoittelimme.
Bakehouse. Greg puhelimessa.
Tässä rikoskomisario Monroe Hertfordshiren poliisista.
Onko siellä noin 25-vuotias nainen?
Hoikka, hiukset letillä. Isot, punaiset lastenvaunut.
- Pieni hetki. - Kiitos.
- Kyllä vain. - Nainen on lasten kidnappaaja.
Lapsi ei ole hänen.
Tarvitsen apuasi, jotta saamme hänet pois vaunujen luota.
- Selvä. - Hyvä, Greg. Onko sinulla kännykkää?
- On. - Saisinko sen numeron?
Älä katkaise tätä puhelua. Soitan matkapuhelimeesi.
Hei, Greg. Tässä Monroe taas. Puhu vain kännykkään.
- Laita lankapuhelin kahvikoneen viereen. - Selvä.
Mene nyt naisen luo,
ja sano, että hänelle on puhelu.
Pysy itse vaunujen luona. Kiitos.
Hyvä on. Voin tehdä sen.
Anteeksi, mutta teille on puhelu.
- Selvä... - Puhelin on tuolla.
Työnnä vaunut ulos ja turvaan. Suoraan ulos kahvilasta vain.
Kävele vain suoraan kadulle ja jatka kävelemistä.
- Tämä on outo homma. - Kävele vain.
Olen ulkona, mutta tämä näyttää aika oudolta.
Minulla on jonkun lapsi. Tämä ei tunnu hyvältä.
Tom, sait juuri muukalaisen varastamaan vauvan.
Miltä tuntuu?
Tuo oli karmeaa. Aivan karmeaa.
Sait hänet hyvin mukaan. Vaikka aiomme kyllä tehdä jotain paljon pahempaa.
Äskeinen soittaja ei oikeasti ole poliisi. Hän on näyttelijä.
Samoin kahvilan nainen.
Ja vauva on vain aidon näköinen nukke.
Mutta kahvilan työntekijä on aito. Hän ei tiennyt mitään,
ennen kuin tiimini selitti asian.
- Se ei ole oikea vauva. - Niinpä. Olin aivan paniikissa.
On yllättävän helppoa esiintyä auktoriteettina, kuten poliisina,
ja saada muukalainen toimimaan periaatteidensa vastaisesti.
Tämä on äärimmäinen esimerkki käskyjen tottelemisesta,
koska joku sanoo, että se on oikein.
Auktoriteetin takana voi olla ihminen, samanhenkinen ryhmä tai ideologia.
Älä ole liian mukava.
Sillä voidaan säilyttää järjestys, tai saada ihminen tekemään hirveitä.
Sosiaalinen tottelevaisuus on osa elämää.
Evoluutio on opettanut, että ryhmässä on turvallista.
Mutta sen vaaroista kannattaa olla tietoinen. Etenkin nykyään.
Suunnittelin kokeen, jolla testataan tämän inhimillisen piirteen rajoja.
Saadaanko sosiaalisen tottelevaisuuden avulla joku työntämään,
elävä ja hengittävä ihminen kuolemaansa?
Koetta varten tarvitsin tiimin, jolla on tiettyjä taitoja.
Erikoistehostetaiteilijoita.
Stuntkoordinaattorin.
Minulla on projekti...
Ja ison joukon näyttelijöitä.
- Yritämme saada jonkun tekemään murhan. - Nimenomaan.
Sitten tarvitsin vaikuttavan paikan.
Ja vakuuttavan tarinan.
PUSH - KEINOLLA MILLÄ HYVÄNSÄ
Hei, olen David Tennant. On ilo tukea PUSHia ja sen upeaa työtä.
Kokeen ympäristö on uusi hyväntekeväisyysjärjestö nimeltä PUSH.
Paikalla on VIP-väkeä ja rikkaita tukijoita.
Illan kohokohta on huutokauppa.
Sain jopa kuuluisuuksia kuvaamaan onnentoivotuksia.
Tuen PUSHia.
PUSH tekee hienoa työtä.
Uusi järjestö tarvitsee työntöapua.
Kaikki on luotu tuntumaan tärkeältä gaalaillalta.
Mutta kaikki on feikkiä.
Tiloissa on yli 50 kameraa.
Tarkkaan suunnitellut tapahtumat esittää 70 näyttelijää.
Minä ohjaan heitä korvanappien avulla salaisesta huoneesta.
Onko valmista? Näin sitä mennään.
72 MINUUTTIA TYÖNTÖÖN
Tässä ohjelmassa on kyse siitä, miten luovumme elämämme ohjaksista,
ja miksi se on niin vaarallista.
Täältä hän tulee.
- Hei. Voinko auttaa? - Matt ja Chris.
Hei, Alex. PUSHin apulaisjohtaja.
He tulevat, Tom.
Kaiken tämän tarkoitus on manipuloida tätä miestä,
joka ei tiedä, että häntä kuvataan.
Hän tuli tapaamaan järjestäjän ja verkostoitumaan.
Päivää, hyvät herrat.
Kiva, että tulit, Matt. Chris!
Kiva nähdä. Haen juotavaa.
Tämä on Chris Kingston. Hän on 29-vuotias poikamies,
joka johtaa painoalan yritystä.
Hän on normaali mies, joka on melko tyytyväinen elämäänsä.
Hän on teknologianörtti, joka pitää työstään ja ystävistään.
Äkkiseltään hän ei vaikuta ihmiseltä, joka työntäisi miehen katolta.
Chrisin liikekumppani, Matt, tietää kokeesta ja lähtee nyt...
Saanko lainata puhelintasi?
...vieden Chrisin puhelimen.
- Kotihommia. Anteeksi. - Ei haittaa.
Kiitos.
Ensimmäinen tottelevaisuushetkemme tulee tässä.
Tähtäämme hetkeen, jona Chrisiä pyydetään työntämään mies katolta,
mutta kaikki alkaa nakkipiiloista.
- Kun tapasimme... - Anteeksi, Tom.
Meillä on ruokaongelma. Lihakanapeet tulivat,
mutta kasviskanapeet ovat jostain syystä eri autossa.
- Anteeksi kovasti. - Ei se mitään.
Ei hätää. Voitko ottaa puolet näistä? Laitetaan nämä tähän.
Oikein hyvä.
Haluamme, että Chris tottelee Tomin ensimmäistä käskyä,
joka liittyy lippuihin, joissa lukee "kasvis".
- Laitetaan nuo näihin. Anna muutama. - Oikeasti?
Totteleeko hän?
Mahtavaa.
Ei ongelmaa. Hän vain laittoi väärät laput nakkipiiloihin.
Hän tietää, että nuo eivät ole kasvisruokaa.
Saamme jalan oven väliin pyytämällä pientä palvelusta,
jonka jälkeen iso onnistuu helpommin.
Humalassa kukaan ei huomaa eroa.
Vaikka Chris luulee verkostoituvansa,
hän on täällä, koska hän vastasi twiittiini kaksi kuukautta sitten.
Yli 2 000 ihmistä pyrki uuteen ohjelmaani.
Laura...
Tuntui kivalta ajatukselta tehdä jotain aivan uutta.
...Martin...
Osa työtäni on yrittää auttaa ihmisiä.
En ole hoiva-alalla, mutta opetan ihmisille asioita.
...Hannah...
Ajattelin vain hakea. En yleensä laita itseäni likoon näin.
...ja Chris.
En ole tehnyt tällaista ennen. Hermostuttaa.
24 finalistia kutsuttiin eri päivinä täyttämään papereita,
mutta oikeasti kyse oli tottelevaisuuskokeesta.
Nämä kolme ovat näyttelijöitä.
He seisovat tai istuvat kuullessaan tämän.
Kaikki muut ovat oikeita hakijoita.
Heidän tehtävänsä on vain täyttää paperit.
Minä ja tiimini katselimme toisesta huoneesta.
Mitä tottelevaisempi ihminen on, sitä varmemmin hän etsii malleja muista.
Tämä on sinun paikkasi.
Isompi joukko lisää paineita.
Tässä tapauksessa joko seisomiseen tai istumiseen.
Jos joku ei pelannut mukana...
...hänet poistettiin.
Amy saa valitettavasti lähteä.
Amy. Tule mukaani.
Kun rivi oli täynnä...
...näyttelijät poistettiin.
Meille jäi huoneellinen tottelevaisia ihmisiä, jotka seisoivat ja istuivat,
vaikka kukaan ei käskenyt tehdä niin.
Päivää. Hei.
Viimeiset neljä.
Hannah, Laura, Martin ja Chris.
Hän on suosikki. Hän on äijämme.
Ilmoitimme kaikille, myös Chrisille,
ettei heitä valittu ohjelmaan, joten kukaan ei epäillyt mitään.
Koe on alkanut.
Chris tapaa VIP-vieras Bernien.
Anteeksi häiriö. Bernie tuli.
- Tuonko hänet tänne? - Pieni hetki, tulemme kohta.
- Sopii. - Kiitos, Alex.
- Tämä on hyvä tilaisuus tutustua häneen. - Ilman muuta.
Bernie lahjoitti ison osan huutokaupan tavaroista,
mutta myös viisi miljoonaa puntaa.
- Niinkö? - Jep. Niin tärkeä hän meille on.
Hänet on pidettävä tyytyväisenä. Ilman rahoja emme saa keskuksia,
ja tuhannet lapset jäävät ilman apua.
- Aivan. - Mennäänkö?
Jätä tuo, niin haen uuden. Voitko auttaa näiden kanssa?
Otan tämän. Täällä on pieni pöytä näille.
60 MINUUTTIA TYÖNTÖÖN
Vasemmalla pitäisi olla pöytä.
Joku, joka on tyhjä. Laitetaan nämä siihen.
Tuo on Bernie.
- Bernie. - Mitä kuuluu?
- Onpa kiva nähdä. - Tulin, koska halusin.
Tiedätkin Alexin...
Voitko siirtää autoni? Se on tiellä. Älä naarmuta sitä.
Tämä mies on teknologiaguru. Chris.
- Oletko IT-alalla? - Kyllä.
Chrisillä ei ole juhlavaatteita niin kuin kaikilla muilla.
Emme kertoneet pukukoodista, jotta hänelle tulisi rennossa paidassa,
tunne matalammasta statuksesta.
Saisiko olla juotavaa?
- Mitä löytyy? - Mitä haluaisit?
- Viiniä, samppanjaa... - Samppanja olisi kiva alku.
Hyvä. Pieni nyökkäys Tomilta, niin Chris hakee juotavaa.
Se ei ole hänen hommansa.
Noita en suosittele. Kiitos.
Hän näki Bernien syövän nakkipiilon.
Hän ei sanonut mitään, eli hän on tavallaan,
mukana Tomin huijauksessa.
Tämä on vasta pientä alkua.
Aloitamme kohta. Esittelen paikat ja kerron vähän toiminnastamme,
ja sitten menemme katolle. Voitko ottaa laukun, Chris?
Nämä ovat pieniä tekoja. Ruoan merkkaaminen kasvisruoaksi,
samppanjan hakeminen ja laukun kantaminen...
Mutta pian Chrisiä pyydetään työntämään ihminen alas katolta.
He ovat tämän seinän takana. Odotetaan.
Chrisin matka tänne alkoi pian kellotestin jälkeen.
Tom esittää järjestön johtajaa.
Hän keskusteli Chrisin kanssa varainkeruusovelluksesta.
- Tom Monroe. Johdan järjestöä. - Chris.
Järjestön nimi on "Project for Urban Social Happiness",
eli lyhyesti "PUSH".
Tärkeintä on nyt keskusten rakentaminen ihan kirjaimellisesti.
Tomin piti luoda lämpimät välit Chrisiin,
ja esiintyä vahvana johtajana, joka kuuntelee tarjousta.
Jos tarjoamme vaihtoehtoja A, B ja C,
- A on kokonaisratkaisu... - Kaikilla mausteilla.
Lisäksi hän kutsuu Chrisin tapaamaan VIP-ihmisiä avajaisiltana.
Olisi kiva, jos pääsisitte.
Kaikki merkittävät tekijät ovat silloin paikalla.
Pakko mennä.
- Kiitos tästä. - Oli hauska tavata.
52 MINUUTTIA TYÖNTÖÖN
Chris on kiertänyt Tomin ja Bernien kanssa,
ja päätynyt katolle katsomaan nuorisokeskuksen tonttia.
Katolla Bernie tapasi järjestön johdon, joka laskee lahjoituksen varaan.
Esittelen teidät. Bernie. Tämä on Eugene.
Eugene johtaa rakennusfirmaamme.
- Bernie. - Eugene...
- Esittäydy hänellekin. - Graham Dixon, talousjohtaja.
Chrisille on tarjolla sattuma.
Eugene huomauttaa samasta sukunimestä.
- Eugene Kingston. - Chris Kingston.
Pienet yhteyden tunteet ovat tärkeitä aivan lopussa.
Hän tapasi myös Eugenen työntekijöitä.
Tässä Mark ja Ray.
Katolla hän näki Bernien nousevan reunalle tupakoimaan.
Se tuntuu oudon vaaralliselta, mutta on tärkeää,
että Chris muistaa tämän myöhemmin.
Selvä, selvä. Suuret kiitokset.
Katolla olijat jäävät esittelemään näköaloja vieraille.
Huutokauppahuoneessa Chris kuulee, miten Bernie kertaa puhetta,
jonka hän kohta pitää yleisölle.
Minulla ei ole omia lapsia. Tämä on täysin totta.
Mutta kiitos PUSHin minulla on nyt tuhansia.
Voitko...? Ja sitten lopetan puheeni vitsiin.
Mikä on iso ja palaava ja pettymys lapsille?
- En tiedä. - Älä...
En vielä... Se on sekkini, jos se tulee bumerangina takaisin.
Se on vitsini. Hän nauraa, sinä et.
- Anteeksi, minä keskeytin. - Paskat, minä...
Jos haluat levätä toimistossa...
- Siellä on vettä. - Se olisi kiva.
Chris, voitko nostaa takin ja laukun toimiston puolelle?
Chris on nyt täysin alistunut.
Hän tottelee käskyjä, kantaa laukkuja ja nauraa Bernien huonoille vitseille.
Juuri tätä toivoimme tulevaa varten.
Huutokaupan toinen puoli on täällä. Haemme sinut täältä.
Chris ja minä haemme drinkit.
Ei. Voinko pitää Chrisin, jos vaikka haluan...
Nyt homma alkaa mennä kummalliseksi.
Bernie on yhä enemmän sekaisin, kunnes jotain karmeaa tapahtuu.
- Näitkö jo esitteen? Myymme nämä kaikki. - Selvä.
Viktoriaaninen kultarannekoru. Lähtöhinta 3 000 puntaa.
Ei kai tuo voi olla oikein? Katso nyt tuota.
Bernie, puhu sanelimeesi.
Sue...
Tutkin tässä juuri PUSHin huutokauppaesitettä.
Hinnat ovat... Iso japanilainen maljakko,
1890, lähtöhinta 2 000 puntaa!
- Se on... 2 000 ei käy. - Onko näissä hintavaraus?
Ei hyväntekeväisyydessäkään lahjoiteta tavaraa.
- Mitä? En ymmärrä, miksi... - Tässä se on muutettu.
- Sen lähtö on 20 000. - Se on parempi.
Ja kultakorun lähtöhinta on 12 000.
- No mitä helvettiä tämä on? - Varmaan vanha versio. Laitetaan roskiin.
Ei, minä... Jututan...
- Tomia? - Tomia!
Jutellaan Tomin kanssa.
Tämä on roskaa. Tule avuksi. Ota se toinen... Ei, jätä ne.
Jätänkö nämä tänne?
Sano, että tuo on 20 000. Ei 2 000. Tom?
- Niin, Bernie? - Emme ymmärrä esitettä täysin.
Näin sitä mennään.
Näitä on kaksi. Toinen on oikea.
Iso japanilainen maljakko. Lähtöhinta 2 000. Sinä sanoit 20 000.
- Toisessa se oli korkeampi. - Näissä se on 2 000. Sanoit 20 000.
- Käyn tarkistamassa. - Älä. Pysy täällä.
Miksi se on väärin?
Puhun meklarin kanssa.
Puhuit hänelle jo ja autoit lähtöhintojen kanssa.
- En muista yhtään. - Selvä.
Jos sitä ei ole paperilla, se ei ole totta.
- Se on meilissä. - Missä autoni on? Hän vei sen ja...
Tuomme autosi puheen jälkeen.
Joku puhui sinisestä matosta ja se on aivan...
Bernie!
Oletko kunnossa? Bernie?
Bernie? Miten voin auttaa, Bernie?
- Lääkkeet. - Missä ne ovat?
Chris? Minä soitan ambulanssin. Etsi laukusta ja takista.
Tuo lääkkeet.
Bernie?
- Kuoliko hän? - Hän on kuollut.
49 MINUUTTIA TYÖNTÖÖN
Soititko ambulanssin?
- Hän on kuollut. - Mutta silti.
Hetki vain.
Eikö pitäisi antaa ensiapua?
Tiedän kyllä. Kokeilin jo. Hän on kuollut.
Pitäisikö soittaa jollekulle?
Odota ihan hetki vain.
Chris, vie laukku ja takki toimistoon. Tarvitsen tilaa.
Anteeksi, Bernie.
Tänne on tulossa 70 ihmistä.
Laita nuo pöydälle.
Voi luoja, hänen puheensa. Laita ne pöydälle vain.
Tänne tulee 70 ihmistä. He eivät voi nähdä tätä.
Tartu jalkoihin. Ota polvista kiinni. Auta nyt, Chris.
Tartu polvista. Anteeksi, Bernie.
Saitko otteen? Laitetaan hänet toimistoon.
Emme voi jättää häntä näkyviin. Viedään hänet syrjään vain.
Hän auttaa siirtämään ruumista kyseenalaistamatta. Oikein hyvä.
Voi luoja. Anteeksi, Bernie.
Tuodaan hänet tänne.
- Laitetaanko hänet tuohon? - Lasketaan hetkeksi.
Laitetaanko jotain pään alle?
Chris. Hyvää työtä.
- No niin. - Emme tehneet mitään.
- Soitammeko jonnekin? - Tänne tulee ihmisiä.
Rauhoitu. Soitamme kyllä, mutta emme nyt.
- Selvä. - Emme voi jättää häntä näin.
Mitä tuossa laatikossa on? Kerro, mitä siinä on.
Lahjoja ja...
Laita tavarat tuolle pöydälle.
- Emme kai me laita häntä tuonne? - Haemme hänet tapahtuman jälkeen.
Kyse on hyväntekeväisyydestä, rahasta ja lapsista.
Kyse ei ole rahasta. Mies kuoli. Se pitää selvittää.
Bernie halusi auttaa lapsia. Meidän on pakko tehdä tämä.
Jätämme Bernien tänne rauhaan. Hän saa maata arvokkaasti.
Huutokaupan jälkeen haen hänet, mutta hän onkin saanut sydänkohtauksen.
Lapset saavat rahat. Kaikki on hyvin.
Berniellä ei ole. Laatikko ei ole arvokas paikka maata.
Kuule. Bernie on kuollut.
Varmistamme vain, että ilta onnistuu.
- Kuka Bernien puheen pitää? - Chris, avaa laatikko.
Selvä.
Tartu jalkoihin. Laitamme sinut tänne huutokaupan ajaksi.
No niin. Laitetaan hänet sinne varovaisesti.
Olemme nyt pisteessä, jossa Chris piilottaa ruumiin laatikkoon.
Hän ei ole voinut estää sitä.
Lisäämme painetta pikkuhiljaa.
Menen tuonne ja palaan pian hakemaan sinut.
Entä jos perhe tulee tänne? Mitä me teemme?
On myöhäistä. Aioin soittaa ambulanssin, mutta hän on kuollut.
Ambulanssi ei auta.
- Pysy apunani, Chris. - Selvä.
- Jep. - Tässä ei ole mitään väärää.
Bernie pärjää huutokaupan ajan.
Alex, mene.
- Nicholas on vähän myöhässä. - Selvä.
Hän kysyy, voiko hän pysäköidä ylätasolle.
- Sopii. - Käy hyvin, Nicholas.
Ei ongelmaa. Nähdään kohta. Heippa.
Tarvitsen tämän. Pysäköinti on ongelma.
Siellä on ruuhkaa. Mutta homma hanskassa.
Voi luoja... Pakko istua hetkeksi.
Bernien avaimet. Todella hieno BMW.
Tamara ei istu Veronican vieressä.
- He kinastelevat veneistä. - Hoidan sen.
Kunhan et mainitse Milanoa. Pöytä kolme.
Nähdään kohta.
- Vieraat tulevat. - Menemme kohta.
Hän on aivan...
Hän ei ole mielissään.
Hoidetaan tämä vain.
- Ei haittaa. - Anteeksi, Tom.
- Nicholas, meklari. - Hirveät ruuhkat.
- Sinä olet siis Bernie. - Päivää.
Onko sinulla hetki aikaa?
Nyt häntä on luultu Bernieksi, joka on vainaja.
Seuraavaksi erehdyksen siemen kasvaa.
- Sitä on niin paljon. - Aivan.
Sinä vastaat huutokaupasta.
Alex järjestää apua tarvittaessa.
- Menen valmistautumaan. - Hyvä. Nähdään pian.
- Tietääkö hän, etten ole Bernie? - Esitä vain.
- Kukaan ei tunne häntä. - En voi olla Bernie.
- Hän vain erehtyi. Valmis? - Valmis.
Pidetään vain pakka kasassa.
- Kai istun sinun vieressäsi? - Totta kai.
Huutokauppa on alkamassa.
Chris auttoi Tomia raahaamaan ruumiin toimistoon ja laittamaan sen laatikkoon.
Lisäksi häntä luultiin Bernieksi, mikä totta kai on huolenaihe,
koska hän ei halua esittää vainajaa.
He menivät huutokauppaan.
Nyt hänen tilanteensa kehittyy edelleen.
Chrisin on on oltava normaali korkean statuksen vieraiden joukossa.
Kaikilla on tehtävänsä.
Ihmiset ovat helpommin tottelevaisia,
muukalaisten keskuudessa. Haluamme sopia joukkoon.
PUSH auttaa monia nuoria ihmisiä,
joilla on ongelmia nyky-yhteiskunnassa.
On hienoa kannustaa ihmisiä kokeilemaan aivan uusia asioita.
Kiitos, PUSH, upeasta työstä ongelmalasten ja -nuorten parissa.
Hei, olen David Tennant. On ilo tukea PUSHia ja sen upeaa työtä.
Useampi julkkis on toivottanut tapahtumalle onnea.
He tietävät, että järjestö on keksitty eli että tämä ei ole aitoa.
Moni julkkiksista on ollut ohjelmissani.
Mietin, tajuaako Chris sen.
He tuovat arvokkuutta ja lisäävät paineita olla hiljaa ja pelata mukana.
Voimme tehdä tästä paremman maan.
Uusi järjestö tarvitsee työntöapua.
Kyse on nuorista ja onnellisuuden lisäämisestä,
urbaaneissa yhteisöissä, joissa se on pulatavaraa.
Hei, olen Griff Rhys Jones ja halusin vain toivottaa onnea.
Hei! Toivotamme PUSH-järjestölle aivan valtavasti onnea!
PUSH on loistava järjestö, joka tekee kovasti töitä.
Se on elämän mullistava tuki ihmisille, jotka sitä tarvitsevat.
Joten antakaa palaa.
Onnea matkaan. Keinolla millä hyvänsä.
PUSH, keinolla millä hyvänsä.
- Keinolla millä hyvänsä. - Keinolla millä hyvänsä.
PUSH, keinolla millä hyvänsä.
Pidän puheen, mutta tulen kohta.
- Tuolla? - Tulen sitten.
Keinolla millä hyvänsä.
Hyvää iltaa, hyvät naiset ja herrat. Suuret kiitokset, kun tulitte tänään.
Juokaa runsaasti, tuhlatkaa enemmän.
En puhu pitkään. Jätän sen ammattilaiselle,
joka tekee illasta viihdyttävän. Tässä meklarimme, Nick.
Kiitos, Tom. Suuret kiitokset.
Kiitos, Tom Monroe! Hyvää iltaa, olen Nicholas Lumley.
Olen ollut meklari vuosia.
Täytyy sanoa, että illan katalogi on aivan uskomaton.
On yksi ihminen, jota erityisesti haluan kiittää.
Hän on ujo. Ette varmaan tunne häntä.
Olemme onnekkaita, että hän on täällä tänään.
Bernie Right, hyvät naiset ja herrat. Hän on tuolla.
Suuret aplodit Bernielle.
Nouse ylös.
Loistavaa.
Bernie haluaa kertoa muutamalla sanalla, miksi hän on näin avokätinen järjestölle.
Minulla on puhe tässä. Lue se vain tästä.
Mene vain ja lue se. Sitten tulet istumaan.
Lue se paperista sana sanalta.
Lue se vain.
...keinolla millä hyvänsä.
Tämä on vaikea paikka Chrisille. Mieti, mitä itse tekisit.
Pilaisitko koko tapahtuman nolosti
vai esittäisitkö päälahjoittajaa, joka on kuolleena naapurihuoneessa?
Antakaa aivan upeat aplodit,
ja toivottakaa tervetulleeksi Bernie Right!
Hyvää iltaa. Olen vähän hermostunut. Yrittäkää kestää.
En useinkaan seiso tällaisten yleisöjen edessä.
Moni teistä ilahtui, kun tulin. Mukava juttu.
Olen täällä syystä. En vain syytämässä rahaa keskuksen rakentamiseen.
Ensimmäiset sivut on kirjoitettu sana sanalta.
Minulla ei ole omia lapsia vielä.
Olen kuitenkin melko nuori, joten toivoa on.
Mutta kiitos PUSHin minulla on nyt tuhansia.
Ja nyt hänellä on vain kaksi kohtaa.
"Banaanianekdootti" ja "loppuvitsi".
Voisin päättää puheeni vitsiin.
Mikä on pyöreä ja pettymys lapsille?
Toivottavasti ei sekkini, joka palaa bumerangina. Joten...
Suuret kiitokset.
Olkaa avokätisiä. Olemme hyvällä asialla. Kiitos.
Bernie Right!
Aloitetaan huutokauppa.
Kohteita on noin 25. Tässä ei mene kauan.
Avustajani Holly saa raataa kunnolla.
- Hän tulee hakemaan... - Loistavaa.
Kuka aloittaa 2 000 punnasta? 2 000 puntaa.
Pitämällä puheen hän on tehnyt itsestään Bernien.
Se on valtava vale, josta on vaikea päästä irti.
Kaikki tapahtuu vähitellen, ja hän on jo liian pitkällä.
5 000 puntaa! Ensimmäisen, toisen ja kolmannen kerran.
Ensimmäinen erä myyty. Kiitos.
Nyt on yllätyskohteen aika.
Nyt pidämme vähän hauskaa ja myymme salakohteen.
Tuomme lavalle mysteerilaatikon.
Tästä kaikki haluavat voivat tehdä tarjouksen.
Lähdemme pienestä summasta. Jos ette ole...
Mitä he tekevät?
Ensimmäinen tarjous, käsi ylös.
Odota, Chris.
Voi helvetti.
Ensimmäisessä mysteerilaatikossa on jotain hienoa.
Ei vain ilmapalloja tai höyheniä.
Siinä on jotain arvokasta.
- Odota. - Voi helvetti.
- Tom... - Rauhassa, Chris.
Tämä on mysteerilaatikko, josta kannattaa tarjota. Kuka aloittaa?
Meidän on voitettava tämä.
En voi tarjota, koska järjestö on minun. Tarjoa sinä, minä maksan.
- Meidän on voitettava tuo. Onko selvä? - Selvä.
1 500, 2 000.
2 000, 2 500, 3 000.
Oliko tuo tarjous rouvalta?
3 000 puntaa. Tuleeko 3 500? Tämä on hyvä kohde. Eikö kiinnosta?
Uusi tarjous hyväntekijältämme. 5 000 puntaa.
Oikein hyvä.
6 000 herralta.
Bernie tarjosi 7 000 puntaa.
Suuret kiitokset. 7 000 puntaa.
Kahdeksan siitä. Bernie tarjoaa 9 000.
Hän on päättäväinen. Ehkä hän tietää, mitä siinä on.
Hyväntekijämme tarjosi 9 000 puntaa.
Myyty Bernie Rightille 9 000 punnalla!
Saammeko me siirrettyä tuon?
Nyt seuraakin jännittävin osuus.
Emmekö haluakin tietää, mitä siinä on?
- Haluammeko me nähdä? - Kyllä!
- Avataanko laatikko? - Laatikko auki!
Laatikko auki!
Muistatko, mitä siinä oli? Muistatko? Vain iPadeja!
Kurkkaa ja sano, että siinä on iPadeja.
- Kurkkaa vain laatikkoon. - Hän tulee!
No niin, laatikko auki.
En halua pilata yllätystä. Pidän tämän salaisuutena.
- Ei! - Pahoittelen.
Hän ei ole avannut sitä, mikä on huono juttu.
Chris ei tiedä, että tämä on väärä hälytys.
Bernie ei ole tässä laatikossa. Se laatikko on yhä toimistossa.
Ensimmäistä kertaa hän kieltäytyy tottelemasta.
Hänen pitää tajuta, että ruumis on yhä toimistossa.
- Jatketaan huutokauppaa. - Hyvä.
Jos kaduttaa, ei hätää. 20 minuutin päästä tulee uusi laatikko.
Lupaan, että siinä on jotain uskomatonta.
Lähdetään kaikessa rauhassa. Mennään.
6 000 puntaa rouvalta siinä.
6 500? Tarjoaako kukaan 6 500?
- Luojan kiitos. - Mistä tuo tuli?
Selvennä, että se oli eri laatikko.
Ei tässä mitään hätää.
Täällä oli toinen. Voi kiesus!
Emme voi jättää sitä tänne. Tehdään näin...
Avaimet. Minulla on hänen avaimensa.
- Minne Alex sanoi laittaneensa auton? - En tiedä. Se oli kai tiellä.
Jossain talon edessä. Tehdään näin.
Laitetaan ruumis autoon.
Niin kuin hän olisi saanut sydärin autossa. Joku löytää hänet.
- Me löydämme hänet. - Me löydämme hänet. Sopii.
Paljon parempi. Emme voi viedä häntä nyt.
Hetki vain...
Minä keksin. Tuolla on pyörätuoli.
Haen sen tänne. Työnnämme hänet pois siinä.
Hän näyttää vain huonovointiselta.
Tulen kohta. Haen vain pyörätuolin.
Chris on nyt keskellä valheiden verkkoa.
Ja se on tärkeää. Haluan, että hänellä on vain yksi ratkaisu,
kun hän on matkansa päässä ja häntä pyydetään tekemään murha.
1 200 puntaa tarjottu.
- Pärjäätkö sinä? - Jep.
Hienoa.
- Nostetaan. - Pysyykö?
- Ihan vain, ettei kukaan näe silmiä. - Miksi hänellä on aurinkolasit sisällä?
Hän voi pahoin, viemme hänet ulos. Työnnä sinä, minä raivaan tien.
En halua koskea. Oio vaatteet.
Teemme sinusta yhtä tyylikkään kuin aina. Viimeinen matka enää.
- Chris, hengitä syvään. - Kukaan ei saa pysäyttää minua.
- Ei kumpaakaan. - Tai koskea...
Kaikessa rauhassa.
He keskittyvät huutokauppaan.
Lähtöhinta on 1 000 puntaa. Todella kohtuullista.
Tuhat puntaa.
Tuhat puntaa tarjottu. Kiitos, rouva.
1 000 puntaa. 2 000. Kiitos, herra.
2 500. 3 000 puntaa. Kiitos.
4 000 puntaa tarjottu.
- 4 500! - Laita se taskuun.
Uusi ostaja, 5 000. Herra pyörätuolissa.
5 000 puntaa. Se on voittava tarjous.
- 5 000 puntaa. - Teimme tarjouksen.
Myydään 5 000 punnalla.
6 000. Kiitos rouvalle. 6 000 puntaa tarjottu.
Herrasmies lähti. 6 000 puntaa.
- Siellä on ihmisiä. - Voi helvetti...
He vain pyörivät siellä.
Tule.
Laitetaan hänet tähän.
Ei jätetä häntä tuoliin. Joku voi tarjota apua.
Laitetaan hänet sohvalle niin kuin hän olisi juonut liikaa.
Sitten haetaan auto etupuolelle ja kannetaan hänet ulos.
Emme saa tuolia pyöröovista.
- Sehän on vaarallista, jos ei saa. - Aivan älytöntä.
Chris, laita tuo vain jonnekin syrjään.
Bernie, me tulemme kohta ja viemme sinut autollesi.
Humalaiset sisään.
- Ketä nuo ovat? - Eivät ketään.
He ovat harmittomia äijiä.
He ovat ottaneet muutaman.
- Dave! - Tom, mitä kuuluu?
Terve. Oletko tavannut Benin?
- Hän on kaverini. - Todella hieno ilta.
- Jätkät ovat juopotelleet. - Halataan.
Hän on...
Katsokaa nyt häntä.
Hän on juonut vähän liikaa vain.
- Kaikki hyvin? - Antakaa olla.
Chris, esitä mukana vain. Minä haen auton. He ovat harmittomia.
Otetaan kuva!
- Ei, älkää ottako. - Mene sinä kuvaan, minä otan.
- Ole hyvä. - Ota meistä kuva.
Ei kuvia.
- Päästä irti. - Rauhoitu jo.
Ihan oikeasti. Olette tosi kännissä.
Asia selvä.
Onko hän isäsi?
- Ei. - Entä veljesi?
- Entä jos hän olisi teidän isänne? - Olet oikeassa.
Selvä homma. Yksi kuva vain.
Hän rajasi Bernien ulkopuolelle. Loistavaa.
Hän ei halua jättää todisteita, joten hän jätti Bernien kuvasta.
Saatatte ajatella, että Bernie esittää kuollutta todella hyvin.
Se johtuu siitä, että tuo ei ole Bernie.
Oletko kunnossa? Bernie?
- Lääkkeet? - Missä ne ovat?
Chris? Minä soitan ambulanssin. Etsi laukusta ja takista.
Tuo ne tänne. Bernie?
Vaihtakaa ruumis nyt.
Tiesin, että kokeeseen valitun henkilön,
piti olla täysin varma siitä, että kyseessä on vainaja.
Sen piti näyttää ja tuntua oikealta. Ja liikkua ruumiin tavoin.
Kaksi kuukautta sitten...
Hei.
...palkkasin Oscar-voittajat Lou ja Dave Elseyn Igor Studiosilta.
Koetta varten Bernien ruumiin piti olla täysin vakuuttava.
Näyttelijä-Simonin kasvojen joka ainoa ryppy ja naarmu valettiin,
ja peitettiin kipsisiteillä.
- Sen pitäisi irrota. - Hienoa.
- Negatiivi sinusta. - Hämmästyttävän painava.
- Eikö olekin? - Sitä en odottanut.
Kaikesta tehtiin valokset. Simonin raajoista...
Tässä ei ole mitään tylsää.
...pakaroista, korvista ja jopa suun sisäpuolesta.
Selvä. Sylje vain, jos haluat.
- Anteeksi. - Ei haittaa.
- Se on hän. - Niin on. Valettuna savesta.
Olen nyt ehtinyt miettiä asiaa,
ja olen entistä enemmän paniikissa.
Virheisiin ei ole varaa. Tämä valvottaa minua öisin.
Sinuakin. Hyvä.
Yleensä ulkonäkö riittää. Tuntumalla ei ole väliä.
Ajattelin, että tarvitsemme jänteitä ja verisuonia.
Kaikkea. Keksimme, miten se tehdään.
Yksityiskohdat tekevät toden tunnun.
Ihon, luiden ja painon pitää tuntua...
...realistiselta.
En ollut ajatellut asiaa noin tarkkaan.
Simonin karvankasvu kuvattiin, jotta se saatiin kopioitua,
ja luotua uudelleen silikoniin ja lateksiin.
Laitan karvoja korviin ja nenään.
Tällaiset pienet yksityiskohdat,
nostavat vakuuttavuuden uudelle tasolle.
Kahden kuukauden työn jälkeen saimme toimituksen.
Aivan uskomatonta.
Peilistä katsominen on,
kuin pikanuudelit verrattuna juhla-ateriaan. Ei mitään.
Se ei valmista kolmiulotteiseen täydellisyyteen.
Tämä on historiallinen hetki tehostealalla.
Yksi yhteen ihmishahmo, joka liikkuu oikein, tuntuu oikealta...
Luut tuntuvat läpi.
...ja näyttää täydelliseltä.
Tuo vakuuttaa kenet vain tältäkin etäisyydeltä.
17 MINUUTTIA TYÖNTÖÖN
Eiköhän tämä riitä.
Menkää ostamaan jotain huutokaupasta.
Menkää nyt. Tämä on ollut hyvä ilta.
Heippa ja kiitos. Hyvää jatkoa.
- Keitä he ovat? - He ovat vain... En löydä autoa.
Etsin joka paikasta. Olen ihan hermona.
Tom, rauhoitu. Rauhassa vain.
Ota vettä.
Minulla on paljon parempi idea.
Laitetaan hänet portaiden alapäähän.
- Miksi? - Hän on pudonnut portaat alas.
- En pidä ajatuksesta. - Vaihtoehtoja ei ole.
Emme voi mennä tuonne. Portaiden alapää on ainoa vaihtoehto.
Jutellaan siellä. Viedään hänet tuolilla.
Kun kaikki ovat poissa, löydämme hänet. Ei hätää.
Kun kaikki ovat poissa, me... Minä poltan.
- Löydämme hänet sieltä. Mennään. - Varovasti.
Tulehan, Bernie.
Chris, työnnä sinä taas. Minä menen edeltä.
Mennään.
Täällä ei pitäisi olla ketään, mutta varmistetaan.
Hienoa.
Rauhassa vain. Minä menen edeltä.
Selvä. Mennään.
Chris, jos teemme tämän, kaikki on hyvin.
Minulla on paljon mietittävää. Tämä on ratkaisu ongelmiimme.
Ota jaloista taas.
Tartun käsiin. Tulehan.
No niin.
Lasketaan hänet tähän.
Laitetaan hänet kyljelleen.
Juuri noin. Hyvä.
Tulehan.
Tule. No niin...
Nyt on käynyt niin... Pitää miettiä.
Häntä heikotti ja hän kaatui portaissa. Hän on saanut sydänkohtauksen.
Hetkinen...
- Pudotessa tulisi ruhjeita. Eikö? - Ei!
- Tehdään ruhjeita. - Ei.
- Niitä tulisi kaatuessa. - Ehkä hän sai vain sydärin.
Häneen ei satu. Tämä on tärkeää.
Hän on kuollut.
- Potkaise nopeasti. - En.
Kunhan mietin.
- Hän pärjää. - Kyllä.
Yritä vielä. Se ei satu. Yritä. Hän on jo kuollut.
Potkaise vatsaan nopeasti vain.
- Ei. Älä koske häneen. Oikeasti. - Selvä.
- Kukaan ei koske. - Ota tuoli.
Toivoimme, että hän potkaisisi ruumista, mutta sitä hän ei tehnyt.
Tuo oli toinen kerta, kun Chris ei totellut, kuten toivoimme.
Hän ei ehkä edes tee tätä. Hyvä hänelle.
- Tapasitko katon jätkät aiemmin? - Siinä edessä?
- Tervehditään nopeasti. - He tietävät minut.
Chrisin tapaamat ihmiset ovat olleet katolla koko illan,
joten he eivät nähneet häntä Bernienä.
- Hei. - Hei.
Muistatteko Chrisin?
- Ilman muuta. Terve. - Eugene, Alex, Graham.
Oletko sinä Tom? Minä olen Nicky. Bernien vaimo.
- Hauska tavata. - Olen kuullut sinusta paljon.
- Olen yrittänyt soittaa Bernielle. - Hän meni vain tupakalle.
Minun piti lähteä tapaamaan ystäviäni, mutta hän ei vastaa puhelimeen.
Voinko auttaa jotenkin?
Anna hänelle nämä lääkkeet. Ne piti ottaa 20 minuuttia sitten.
- Mihin nämä ovat? - Se on ikään kuin unisairaus.
Kohtauksen aikana hän kalpenee.
Iho on nihkeä, ja pulssi laskee todella paljon.
Hän näyttää karmealta. Melkein kuolleelta.
Mutta hän on silti elossa.
Totta kai. Hänet vain pitää laittaa mukavaan asentoon.
Ei hän varmaan saa kohtausta.
Kuinka monta hän ottaa?
- Nicky, montako hänen kuuluu ottaa? - Kaksi.
Selvä. Heippa!
Vaimon yllätys, että Bernie ei olekaan kuollut,
kiihdyttää tapahtumia viimeiseen tottelemisen hetkeen.
- Oletko kunnossa, Tom? - Jumalauta...
Minä... En pysty tähän enää. Tulkaa mukaan.
Minä selitän. Tulkaa vain mukaan.
- Mennään. Hän kai... - Mitä ihmettä nyt?
En tiedä.
Nyt he menevät ruumiin luo ja selittävät kaiken.
Saat minut hermostumaan.
Chris, me tarvitsemme heitä. Kerro heille kaikki.
Aivan kaikki. Kerro vain.
- Nytkö? - Jep.
- Kerro kaikki. - Mikä?
No...
Voitko sinä selittää?
Chris, kerro heille kaikki. Tarvitsemme heitä.
Tapasin Bernien. Oikein mukava mies.
Hän sai kohtauksen, jonka hänen ikänsä vuoksi,
oletimme olevan sydänkohtaus.
Luulimme, että Bernie kuoli.
Se on karmeaa. Tämä on hirveää.
Me päätimme, koska tapahtuma on niin tärkeä...
"Me päätimme." Hän on osallisena tässä itse.
Minä esitin olevani Bernie.
En tiedä, mitä sanoa.
- Olen todella pahoillani. - Missä Bernie on nyt?
Me laitoimme Bernien pyörätuoliin.
Laitoimme hänet portaiden alapäähän.
Ajattelimme, että olisi paras, jos hän löytyisi luontevasti.
Minä ja Tom hoidamme kyllä kaiken.
Kukaan ei ole tehnyt mitään väärää.
- Hän tarvitseekin vain lääkkeet. - Annetaan hänelle ne.
No niin...
- Ei ole totta. - Onko tämä vitsi?
Mitä nyt?
- Tähänhän me hänet jätimme. - Mitä ihmettä nyt?
Onko tämä jokin vitsi? Ei naurata.
- Missä Bernie on? - Hän oli tässä.
Hän oli tässä. Eikö?
Olen täällä, paskiaiset! "Potkaise vatsaan!"
- "Laita hänet laatikkoon!" - Bernie!
Katolle.
Meneekö hän sinne?
Kaikki kokeen osat on suunniteltu hyvin tarkkaan.
Chris on saatu alistuneeseen tilaan pienten tehtävien avulla.
Järjestön johtaja painosti hänet piilottamaan ruumiin.
Ja nyt hän myönsi syyllisyytensä PUSHin johdolle.
Hänen toimintansa saattaa vaarantaa hyväntekeväisyysjärjestön toiminnan.
Mennään.
3 MINUUTTIA TYÖNTÖÖN
Bernie.
- "Laita laatikkoon! Potkaise häntä!" - Anteeksi.
Jätitte minut kuolemaan!
No niin. Nyt mennään.
En anna teille kolikkoakaan! Kuulin joka helvetin sanan!
- Potkaise vatsaan, äkkiä! - "Potkaise häntä!" Haistakaa vittu!
- Sinä olet todistaja! - Rauhoitu!
Tulin saatana vain röökille!
Vitut turvatoimista! Haistakaa vittu! Antakaa tupakka!
Hei, tulkaa tänne.
Mitä te oikein teitte?
- Kuuntelin häntä. - Hiljempaa.
Te joudutte vankilaan. Kai te sen tajuatte?
Hän on miljonääri. Hän hoitaa sen.
Mitä nyt? En aio menettää tätä sopimusta.
Neljän tiimin palkka pitää maksaa.
Järjestö on mennyttä. Menetämme työmme tämän takia.
- Mitä me tehdään? - En tiedä.
Voi ei! Hänen pitäisi olla varovaisempi. Hän vielä putoaa.
Ei. Tyypit. Minä keksin.
Hän tuli tänne. Hän oli juonut liikaa...
- Hän ei ole syönyt lääkkeitään... - Mitä se tarkoittaa?
- Mitä sitten? - Voi ei...
Onnettomuus. Hän sai kohtauksen. Sillä selvä.
Hänhän vain nukahtaa. Ei siihen kuole.
Kun hän oli kuollut, kaikki oli vielä hyvin.
- Ei todellakaan ollut. Usko pois. - Miten hyvin asiasi ovat vankilassa?
Esiinnyitkö hänenä? Se on petos.
- Meidän pitää päättää. - Kaikkien on oltava mukana.
- Mukaan. - Ei. En voi joutua vankilaan.
- Joudut silti. - Yritämme estää sen.
Tämä on ainoa ratkaisu.
- Tämä on ainoa ratkaisu. - Ainoa keino.
Sanotaan kaikki samat asiat. No niin, no niin.
Kaikki ovat mukana.
- Kuka sen tekee? - Minkä?
- Keinolla millä hyvänsä. - Mitä?
- Chris, sinun on tehtävä se. - Ei.
- En tiedä, mistä puhutte. - Hänen onnettomuudestaan.
Älä huoli, he ovat minulla töissä.
Mene hänen luokseen, laita käsi selälle...
- Keinolla millä hyvänsä. - ...ja työnnä kerran.
- Sinun on pakko. - Keinolla millä hyvänsä.
Mene hänen luokseen, laita käsi selälle ja työnnä.
Tee se.
Keinolla millä hyvänsä.
- Kuule. - Ei käy.
Keinolla millä hyvänsä. Tee se.
Joudun vankilaan. Ei.
- Tee se tai lähde. - Minä lähden.
Minä lähden.
Nostan käteni pystyyn. Ei käy. Olen pahoillani.
Ei onnistu.
Minä lähden.
Chris.
Hei. Oletko kunnossa?
- En. - Et. Selvä.
Rauhoitu. Tämä on ohjelma sosiaalisesta tottelevaisuudesta.
Siitä, miten ihmiset antavat periksi ja miten heidät saadaan tottelemaan.
Saisimmeko sinut työntämään ihmisen katolta? Emme. Hyvä.
- Voi ei! - Tule tervehtimään.
Hyvää työtä. Tässä on Simon.
Nyt voisin työntääkin.
Chris palautti ohjakset omiin käsiinsä.
Emme tehneet tätä vain Chrisille.
Kahden päivän aikana teimme kokeen neljästi.
TOISET KOLME
- Hauska tavata. - Kiitos, Alex.
Martin?
- Hannah. - Aivan.
- Hauska tavata. - Onko näissä lihaa?
- Ei juurikaan. - Ei juurikaan vai ei?
Laita siihen vain.
- En voi. Äitini on kasvissyöjä. - Älä nyt.
Hän tappaisi minut, jos tekisin tämän hänelle.
BERNIEN TAPAAMINEN
- Päivää. - Onko hän oikea kätesi?
Juotavaa?
Eugene Turkington. Hauska tavata.
Eugene Speller.
Eugene Wykes. Päivää.
- Se on minunkin nimeni. - Eikä? Mahtavaa.
En käsitä, miksi kaikki...
Bernie!
KUOLEMA
Hän on kuollut.
Tartu jalkoihin. Olen pahoillani, Bernie.
Saat olla rauhassa täällä.
Hannah, sinun pitää keskittyä. Pysy apunani.
Bernie voi olla Bernadette.
Olet varmaan Bernie.
"BANAANIANEKDOOTTI"
Sain banaanin, vaikken halunnut sitä,
joten olin syöväni sitä ja laitoinkin sen roskiin.
Kiitos.
POTKU
Kylkiasentoon.
- Hänessähän olisi ruhjeita. - Kyllä.
Potkaise häntä vatsaan. Minä vartioin.
Hyvä. Ota vielä tuoli.
Hyvä. Kerran vielä. Se riittää.
Vielä kerran.
- Potkaisin häntä. - Voi luoja!
- En voinut mitään.
Anteeksi, Bernie!
"Potkaise häntä vatsaan!"
Jätitte minut kuolemaan!
Kuulin joka helvetin sanan!
"Potkaise nyt jumalauta häntä!"
TYÖNTÖ
Mitä helvettiä? Potkaisitko sinä häntä?
Mitä mietit? Hän laittaa sinut vankilaan.
- Tajuatko? - Te joudutte vankilaan.
- Se on petos. - Tämä pitää hoitaa.
Hetki sitten, kun hän oli muka kuollut, kaikki oli hyvin.
Kaikki oli hyvin.
- Ei. - Päätös on tehtävä.
Katolla tapahtui onnettomuus.
Kaikki ovat mukana.
Kaikki kuusi. Sopiiko?
Voi luoja...
- No niin... - Kyllä.
- Kuka sen tekee? - Eikö se ole selvä?
- Hannah. - Kysyit, miten voit auttaa.
Sinun on tehtävä se.
- Pieni työntö. - Keinolla millä hyvänsä.
- Yksi reipas työntö. - Keinolla millä hyvänsä.
Keinolla millä hyvänsä. Tee se.
Tee se vain.
- Keinolla millä hyvänsä. - Keinolla millä hyvänsä.
Keinolla millä hyvänsä.
- Keinolla millä hyvänsä. - Keinolla millä hyvänsä.
PUSH!
Voi helvetti!
Oletko kunnossa?
Tiedän, aivan hirveää. Oletko kunnossa?
Hän on kunnossa. Katso.
Hän on köyden varassa.
Jos peität valon, näet, miten häntä irrotetaan.
Hän on kunnossa.
Pärjäätkö sinä?
Halusimme nähdä, teetkö sen.
Suurin osa ihmisistä tekisi.
Uskomatonta, että tein sen.
Kieltäydyin melkein.
Aivan, pidit tauon. Katsoin sinua tuolta.
Suurin osa teki sen.
Oletko kunnossa? Halataan.
Hengitä.
Mennään alas tervehtimään muita.
- Ota juotavaa. - En aikonut tehdä sitä.
Olen ihminen, joka tottelee sääntöjä.
Se ei varmaan muutu ikinä.
Mutta voisin pitää puoliani paremmin ja toimia enemmän omilla ehdoillani.
Tämä on varmaan tehnyt minusta vahvemman ihmisen.
Luulin, että en ole sellainen ihminen.
Että sanoisin, etten todellakaan tee tuota.
Tästedes aion yrittää elää täysillä ilman muiden vaikutusta.
Ihminen ei voi olla koko ajan varuillaan,
koska se ei ole hyvää elämää, mutta kun tiettyjä tilanteita tulee,
kannattaa miettiä, mitä tässä ollaan tekemässä.
Kyse ei ollut siitä, kuka työnsi ja kuka ei.
Kyse oli siitä, että saimme osallistujat toimimaan,
moraalinsa ja arvojensa vastaisesti.
Tällainen vaikuttaminen toimii meihin kaikkiin.
Oli kyse ryhmäpaineesta tai ideologiasta.
Se on kuin meille annettaisiin jonkun toisen elämän käsikirjoitus,
ja toimisimme hänen ajatustensa mukaisesti.
Kun ymmärrämme, miten meitä voidaan manipuloida,
voimme olla vahvempia ja sanoa ei.
Ei. Olen pahoillani.
Voimme työntää takaisin.
Tekstitys: Jani Kyllönen